Stasys Baranauskas

Stasys Baranauskas (1962 m. gegužės 7 d. Kaune – 2026 m. vasario 7 d.)Mirė dar viena legenda. Lietuva neteko Stasio Baranausko. Sportas.lt. 2026-02-07. Nuoroda tikrinta 2026-02-08. – buvęs Lietuvos futbolininkas, saugas, treneris.

 Karjera 
Futbolą pradėjo žaisti 1971 m. Kaune, 1976 m. lankė Kauno sporto mokyklą. Pirmieji jo treneriai S. Stankus, V. Šilinskas. Žaidė Panevėžio „Ekrano“ ekipoje (1978–1980), Lietuvos jaunimo rinktinėje (1980). 1980 metais baigė Panevėžio internatinę sporto mokyklą. 

1980–1989 metais atstovavo Vilniaus „Žalgirio“ meistrų komandai – sužaidė 253 rungtynes ir pelnė 41 įvartį. 1987 metais su Vilniaus „Žalgiriu“ tapo pasaulio universiados futbolo varžybų laimėtoju, su Vilniaus klubu buvo SSRS čempionato bronzos medalininku. 1987 m. tapo SSRS tarptautinės klasės sporto meistru. 1987-siais baigė Vilniaus pedagoginį institutą.

14 kartų (1992–1993 m.) atstovavo Lietuvos rinktinei ir pelnė 1 įvartį, 1987–1988 m. buvo kviečiamas į SSRS olimpinę rinktinę ir sužaidė 14 rungtynių bei įmušė 4 įvarčius.

Taip pat žaidė užsienio klubuose: Petah Tikvos „Hapoel“ (1989 laimėjo 2 vietą ir Izraelio taurę), Jeruzalės „Hapoel“ (1990), "Klagenfurt" (1990–1991, Austrija), Vienos FAVAC (1991–1993), „Viena“ (1993–1994), „Geresdorf“ (1994–1995, Austrija), vėliau – Lietuvos komandose: Panevėžio „Ekrane“ (1995), Šiaulių „Karedoje“ (1996–1997; 1997 tapo Lietuvos čempionu), Vilniaus „Paneryje“ (1997–1998). 2002–2008 metais Mykolo Romerio universiteto komandos, 2008–2009 metais buvo Lietuvos jaunimo rinktinės treneriu.„Žalgirio“ legendiniam puolėjui atminti: prieš sunkią ligą kovojo ir juokaudamas. 15min. 2026-02-07. Nuoroda tikrinta 2026-02-08.Netekome legendinio futbolininko S. Baranausko. LFF. 2026-02-07. Nuoroda tikrinta 2026-02-08.Tragiška žinia – mirė kovą su klastinga liga pralaimėjęs legendinis „Žalgirio“ futbolininkas Stasys Baranauskas. Lrytas. 2026-02-07. Nuoroda tikrinta 2026-02-08.Skaudi netektis: mirė legendinis Vilniaus „Žalgirio“ puolėjas Stasys Baranauskas. Vakarų ekspresas. 2026-02-07. Nuoroda tikrinta 2026-02-08.

 Pasiekimai 
 1996 m. A lygos laimėtojas
 1996 m. LFF taurės laimėtojas
 1996 m. LFF supertaurės laimėtojas

 Įvarčiai rinktinėje 
 #  Data  Vieta  Varžovas  Įvartis  Rezultatas  Turnyras 1. 1993 m. balandžio 14 d.  Vilnius   3–03–1XV pasaulio futbolo čempionato atranka

 Nuorodos 
 Footballdatabase.eu
 Worldfootball.net 

 Šaltiniai 

Kategorija:Lietuvos futbolininkai
Kategorija:Lietuvos futbolo treneriai